Søbøtker havde nu ikke tænkt sig at lege landmand, men at opføre et [[landsted]] i behagelig afstand af den tætbefolkede hovedstad. Endnu var konjunkturerne gunstige, og Søbøtker, der var blevet kompagnon i handelshuset [[Christian Vilhelm Duntzfelt]]s firma to år forinden – havde råd til at engagere den franskfødte arkitekt og havearkitekt [[Joseph-Jacques Ramée]], der var kendt for at være hjemme i den nyeste mode, men også for at være et dyrt bekendtskab. Med opgaven for Søbøtker kunne Ramée udfolde alle sine talenter, idet han ud over at tegne det [[klassicisme|klassicistiske]] landsted med dets interiører også designede parkens 20 tønder land i [[engelsk have]]stil. Selve landstedet er en toetages hvidpudset blok, hvis hovedfacade har fem vinduesfag, med trefags midtrisalit, der krones af en [[trekantsgavl]]. Taget er [[valmtag]] tækket med [[kobber]].
Foreninger Organisationer